Υγεία και ασφάλεια σε βρεφοκομεία, παιδικούς σταθμούς και παιδικές χαρές. Η περίπτωση του Δημοτικού βρεφοκομείου «Άγιος Στυλιανός» Θεσσαλονίκης.
Creators: name: Κυανίδου, Ευαγγελία Μελετίου
Publisher: name: Aristotle University of Thessaloniki
Year: 2015
Subjects: Υγεία και ασφάλεια
Βρεφοκομεία
Παιδικές χαρές
Health and safety
Nurseries
Kindergardens

description: Η παρούσα διπλωματική εργασία έχει ως σκοπό την εκτίμηση των συνθηκών υγείας και ασφάλειας που επικρατούν σε χώρους συνάθροισης βρεφών και μικρών παιδιών, όπως στα βρεφοκομεία και στους παιδικούς σταθμούς. Απώτερος στόχος είναι η κωδικοποίηση των κινδύνων και των προβλημάτων που παραμονεύουν σ αυτούς τους χώρους λόγω της ιδιαιτερότητας τους να φιλοξενούν ένα μεγάλο αριθμό ατόμων που δεν έχουν την σωματική ικανότητα και την πνευματική διαύγεια να αντιδράσουν αυτενεργώντας σε μια περίπτωση έκτακτης ανάγκης. Η βελτίωση της υπάρχουσας κατάστασης και η οργάνωση οδηγιών για την απρόσκοπτη λειτουργία αυτών των χώρων φιλοξενίας προς το συμφέρον και την ασφάλεια των παιδιών είναι εξέχουσας σημασίας γιατί θα αναδειχθούν τυχόν κακές πρακτικές και ελλείψεις στην ισχύουσα ελληνική νομοθεσία, ενώ τα αποτελέσματα της έρευνας θα συντελέσουν στον καλύτερο σχεδιασμό δράσεων για τη βελτίωση των συνθηκών υγείας και ασφάλειας στις εγκαταστάσεις των βρεφοκομείων και των παιδικών σταθμών. Το πρώτο κεφάλαιο της διπλωματικής εργασίας αποτελεί μια εισαγωγή στο θέμα που θα αναπτυχθεί. Παρουσιάζεται ο σκοπός για τον οποίο επιλέχθηκε η συγκεκριμένη εργασία και η μεθοδολογία που ακολουθήθηκε έτσι ώστε να διαρθρωθεί σωστά και ολοκληρωμένα. Στο δεύτερο κεφάλαιο αναλύονται οι έννοιες της υγείας και της ασφάλειας στους παιδικούς σταθμούς και στα βρεφοκομεία. Παρατίθενται οι παράγοντες που επηρεάζουν αυτές τις έννοιες, η υπάρχουσα νομοθεσία στην οποία υπόκεινται και γίνεται μια περιεκτική παρουσίαση των κομματιών που συνθέτουν αυτό το ευρύ και ευαίσθητο αντικείμενο της υγείας και ασφάλειας. Το τρίτο κεφάλαιο είναι αφιερωμένο στις παιδικές χαρές. Καθώς η διπλωματική εργασία αφορά την υγεία και ασφάλεια των παιδιών, ήταν σκόπιμο ένα ξεχωριστό κεφάλαιο να περιλαμβάνει την μελέτη των παιδικών χαρών. Σ αυτό το κεφάλαιο δίνεται ένας ολοκληρωμένος οδηγός σχετικά με τις παιδικές χαρές που περιλαμβάνει τα πρότυπα και τις προδιαγραφές για τον σχεδιασμό των χώρων και του εξοπλισμού και στοιχεία για την σωστή μελέτη, υλοποίηση, εγκατάσταση, λειτουργία και συντήρηση των παιδικών χαρών. Το τέταρτο κεφάλαιο αποτελεί την παρουσίαση μιας μελέτης εφαρμογής όλων των παραπάνω πληροφοριών. Η περίπτωση του Δημοτικού βρεφοκομείου «Άγιος Στυλιανός» Θεσσαλονίκης αποτέλεσε την ιδανικότερη επιλογή για την εφαρμογή των προτύπων υγείας και ασφάλειας, καθώς πρόκειται για έναν χώρο που στεγάζει παιδιά ηλικίας δύο μηνών ως πέντε χρονών. Στο πέμπτο κεφάλαιο παρατίθενται τα συμπεράσματα που προέκυψαν μετά από την μελέτη και την πρακτική εφαρμογή των θεμάτων υγείας και ασφάλειας. Επίσης δίνονται προτάσεις διόρθωσης και βελτίωσης σε σημεία που κρίθηκαν αδύναμα. Στο παράρτημα Α παρατίθενται όλα τα σχέδια έκτακτης εκκένωσης, καθώς και άλλα στοιχεία που δεν μπήκαν στο κύριο μέρος της διπλωματικής εργασίας
description: This thesis aims at assessing the health and safety conditions prevailing in places where infants and young children gather, such as in nurseries and kindergartens. The ultimate goal is to codify the risks and problems lurking in these places because of their specificity to host a large number of people, who do not have the physical ability and the mental clarity to react in an emergency situation. The improvement of the existing facts and the organization of instructions for the smooth functioning of these host places in the interests and safety of children is of paramount importance, because it will highlight any bad practices and shortcomings in the current Greek law, while at the same time the results of the research will lead to better design actions to improve health and safety conditions at the premises of nurseries and kindergartens. The first chapter of the thesis is an introduction to the topic that will be developed. It is presented the purpose of selecting this particular project and the methodology which was used in order to be structured correctly and completely. The second chapter analyzes the concepts of health and safety in kindergartens and nurseries. It lists the factors that influence these concepts and the existing legislation in the subject. Furthermore, it is made a comprehensive presentation of the pieces that make up this broad and sensitive subject of health and safety. The third chapter is dedicated to playgrounds. As the thesis concerns the health and safety of children, it was important the creation of a separate chapter that includes the design of the playgrounds. This chapter provides a complete guide on playgrounds, including standards and specifications for the design of premises and equipment and components for proper design, implementation, installation, operation and maintenance of playgrounds. The fourth chapter is the presentation of a study of implementing all of the above information. The case of the Municipal Crèche "Agios Stylianos" of Thessaloniki was the perfect choice for the implementation of health and safety standards, as this is an institution that houses children aged from two months to five years. The fifth chapter lists the conclusions reached following the study and practice of health and safety issues. Also they are given suggestions for correction and improvement in areas that were judged weak. The annex A includes all the emergency evacuation plans and useful information that was not entered in the main part of the thesis.